Samarqand viloyati favqulodda vaziyatlar boshqarmasi ma’lumotlariga ko‘ra, viloyatda 2013-2014 yillar, kuz-qish mavsumida besh holatda tabiiy va is gazidan zaxarlanish kuzatilgan. “2015 yilning yarim yilligida esa bunday holatlar 9 taga yetdi. 13 nafar odam halok bo‘ldi”, — deyiladi faqvulodda vaziyatlar boshqarmasi ma’lumotida. Viloyat faqulodda vaziyatlar boshqarmasi mutaxassisi M. Sohobnazarovaning ta’kidlanishicha, bunday halokatli holatlar uskunalardan noto‘g‘ri foydalanganda yoki uni ishlata bilmaslik natijasida kelib chiqadi. “Ushbu zaxarli modda insonga yong‘in vaqtida tutunli binoda, yopiq garajda yoki dvigateli qo‘shilgan mashina saloni ichida bo‘lgan vaqtlarda o‘tadi”, — dedi Sohobnazarova.